Ana Blandiana: Mi-e teamă de resetarea lumii și de schimbarea ordinii mondiale care favorizează dictaturile
Poeta, prozatoarea, eseista și jurnalista Ana Blandiana, laureata pe anul 2024 a Premiului Prințesa de Asturia pentru Literatură din Spania, a declarat pentru agenția de presă EFE că se teme de o „resetare a lumii” și de o ”schimbare a ordinii mondiale” care favorizează dictaturile în detrimentul democrațiilor, „a căror funcționare pare din ce în ce mai dificilă din cauza propriilor lor principii politice și scrupule morale”, scrie Agerpres.